ТЕХНИЧЕСКА СПЕЦИФИКАЦИЯ ЗА ОБОСОБЕНА ПОЗИЦИЯ № 1 **ЗАСТРАХОВКА “ГРАЖДАНСКА ОТГОВОРНОСТ СВЪРЗАНА С ПРИТЕЖАВАНЕТО И ИЗПОЛЗВАНЕТО НА ПЛАВАТЕЛНИ СЪДОВЕ”ЗА МОТОРНА ЛОДКАМАРКАBENETEAU, МОДЕЛANTARES 6.80, ДВИГАТЕЛ MERCURY 115 К.С.,**

**СОБСТВЕНОСТ НА „ДУНАВ МОСТ ВИДИН- КАЛАФАТ”АДЗА ПЕРИОДА 2018 – 2020 Г.**

1. Предмет на застраховане - Осигурява застрахователна защита на „Дунав мост Видин- Калафат” АД срещу загуби и/или разноски, които Дружеството е длъжно да заплати, поради причинени на трети лица имуществени и/или неимуществени вреди във връзка с притежаването и/или използването на плавателния съд – моторна лодка марка Beneteau, модел Antares 6.80, двигател Mercury 115 к.с. - собственост на „Дунав мост Видин- Калафат” АД с технически параметри, описани в Приложение № 13 .

Предмет на тази застраховка е гражданската отговорност на „Дунав мост Видин- Калафат” АД като собственик на плавателния съд за имуществените и неимуществени вреди, които плавателният съд би могъл да нанесе на трети лица, като собственици и ползватели на плавателни съдове.

1. Обект на застраховането – моторна лодка марка Beneteau, модел Antares 6.80, двигател Mercury 115 к.с. - собственост на „Дунав мост Видин- Калафат” АД с технически параметри, описани в Приложение № 17 на стойност 79 197, 60 лева с ДДС**.**
2. **Покрити рискове:**

-          Сблъскване или удар по време на движение, маневриране или престой на котва на застрахования плавателен съд с:

* Друг плавателен съд, включително и щети, нанесени на товарите и/или други имущества, превозвани на другия плавателен съд.
* Пристанищни съоръжения, подвижни и неподвижни закотвени предмети, док, кей, шамандура, веха или комуникационни кабели.

-          Причинена смърт или телесно увреждане на трети лица извън плавателния съд, обхванат от тази застраховка.

-          Предизвикана обща авария или спасяване по договор на друг плавателен съд и намиращо се на него имущество, където такава отговорност възниква при сблъскване между застрахования плавателен и друг плавателен съд, или други подвижни или закотвени обекти/съоръжения.

-          Закъснение на такъв друг увреден плавателен съд да продължи рейса си и свързани с това допълнителни разходи по престоя, както и други разходи, свързани с осуетяване използването на такъв плавателен съд и имуществото, намиращо се на него.

1. Застрахователно покритие за всеки тип вреди:

|  |  |
| --- | --- |
| **ЗАСТРАХОВАТЕЛНО ПОКРИТИЕ** | **ЛИМИТИ НА ОТГОВОРНОСТ** |
| 1. Имуществени вреди за всяко събитие | 20 000  лева |
| 2. Неимуществени вреди за всяко събитие при едно пострадало лице | 20 000 лева |
| 3. Неимуществени вреди за всяко събитие при две и повече пострадали лица | 40 000 лева |

Лимитите на отговорност не могат да надхвърлят ¼ от действителната стойност на плавателния съд за един пострадал обект или увредено лице и пълната действителна стойност на плавателния съд при два и повече пострадали обекта или лица. Договорените лимити на отговорност за един пострадал обект или лице, както и за два и повече обекта или лица, се посочват в застрахователния договор.

1. Териториален обхват на застрахователното покритие:

**Териториална валидност -** застрахователна защита на територията на Република България и страните-членки на Международното споразумение „Зелена карта”.

1. Срокът на договора е три календарни години . Застрахователните полици се издават всяка календарна година.
2. **Изплащане на застрахователното обезщетение – при условията на Общите и специални условия на застраховката.**
3. **Срок за изплащане на застрахователното обезщетение** – съгласно предложение на участника в цели дни, считано от представяне на документите от страна на „Дунав мост Видин- Калафат” АД.

Не се допуска прилагане на самоучастие на „Дунав мост Видин - Калафат“ АД при ликвидация на щетите.

Не се допуска подзастраховане и прилагане на пропорционално правило, в случай че застрахователната сума на увредения актив се отклонява с не повече от 15% от възстановителната стойност на съответния актив.

Размерът на застрахователното обезщетение не може да бъде зависим от каквито и да било промени в икономическата среда – инфлация, валутни курсове и др.